อายุ 18 ปีค่ะ ไม่เคยมีเพศสัมพันธ์ (แต่มีการช่วยตัวเอง) มีตกขาว เป็นสีขาวขุ่น ปกติมั้ยคะ แล้วจะรักษาตกขาวนี้อย่างไรดี?
สวัสดีค่ะ ตกขาวเป็นอาการที่มีเมือกเหลวไหลออกมาจากช่องคลอดของผู้หญิงโดยไม่ใช่เลือดประจำเดือน เมือกนี้ถูกขับออกจากปากมดลูกมายังช่องคลอด เพื่อสร้างความชุ่มชื้นให้บริเวณช่องคลอดและช่วยป้องกันการติดเชื้อภายในช่องคลอด โดยตกขาวปกติจะมีสีขาวหรือใส และไม่มีกลิ่นเหม็น ส่วนตกขาวที่มีสีเทา สีเขียว สีเหลือง หรือสีใดๆที่ผิดไปจากสีขาวใสร่วมกับมีกลิ่นเหม็น คันและระคายเคืองในช่องคลอดมากด้วย อาจจะเป็นตกขาวที่ผิดปกติจากสาเหตุต่างๆการมีตกขาวสีขาวขุ่นดังกล่าวมา ถ้าออกมาไม่มาก แค่เป็นเมือกๆคล้ายแป้งเปียกก็น่าจะเป็นตกขาวปกติแต่หากเป็นอาการตกขาวเป็นก้อนมีกลิ่นเหม็น อาจเกิดจาก ช่องคลอดอักเสบจากเชื้อรา จะมาด้วยตกขาวเป็นก้อนสีขาวขุ่น และคัน อาจมีกลิ่นเหม็นผิดไปจากปกติช่องคลอดอักเสบจากเชื้อแบคทีเรียหรือโพรโทซัว อาจมาด้วยตกขาวสีเขียวหรือเหลือง คัน และมีกลิ่นเหม็นได้เช่นกัน หรือเป็นการระคายในช่องคลอดจากสาเหตุใดๆในเบื้องต้น ไม่สวนล้างช่องคลอด งดการทำกิจกรรมทางเพศถ้ายังมีตกขาวออกมา และหากตกขาวออกมาเยอะหรือมีลักษณะผิดปกติดังกล่าวไป ควรไปพบแพทย์